C 177/164
SK
Úradný vestník Európskej únie
17.5.2023
Streda 14. decembra 2022
Článok 16e Zrýchlenie zavádzania tepelných čerpadiel 1.
Postup udeľovania povolení na inštaláciu tepelných čerpadiel nesmie presiahnuť jeden mesiac.
2.
Povolenia na pripojenie do prenosovej alebo distribučnej sústavy sa vydávajú na základe oznámenia poskytnutého príslušnému subjektu v prípade: a) tepelných čerpadiel s elektrickým výkonom do 12 kW; a b) tepelných čerpadiel inštalovaných samospotrebiteľom energie z obnoviteľných zdrojov, spoločne konajúcim samospotrebiteľom energie z obnoviteľných zdrojov a komunitám vyrábajúcim energiu z obnoviteľných zdrojov podľa článku 2 ods.
14 smernice (EÚ) 2018/2001 do 50 kW elektrickej kapacity, za predpokladu, že kapacita zariadenia samospotrebiteľa elektriny z obnoviteľných zdrojov na výrobu elektriny z obnoviteľných zdrojov dosahuje aspoň 60 % kapacity tepelného čerpadla, pokiaľ neexistujú opodstatnené bezpečnostné obavy alebo technická nezlučiteľnosť komponentov systému.
3.
Rozhodnutia vyplývajúce z postupov udeľovania povolení sa zverejňujú.
[PN 32]
Článok 16f Členské štáty informujú Komisiu o: a) trvaní povoľovacích postupov pre zariadenia na výrobu energie z obnoviteľných zdrojov v oblastiach zrýchlenia výroby energie z obnoviteľných zdrojov, ako aj mimo nich; b) vplyve článku 16d na trvanie povoľovacieho postupu a súdnych konaní.
Komisia vyhodnotí informácie poskytnuté členskými štátmi a prípadne navrhne zmeny príslušných právnych predpisov.“.
▌ Článok 4 Transpozícia 1.
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 1 bodom 10 najneskôr do ... [jeden mesiac po nadobudnutí účinnosti tejto smernice].
[PN 35] Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 1 bodmi 1, 2, 3, 4, 6, 8 a 9 a s článkom 3 najneskôr do [šesť mesiacov po nadobudnutí účinnosti tejto smernice].
[PN 36] Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 1 bodmi 5 a 7 a článkom 2 najneskôr do [jeden rok po nadobudnutí účinnosti tejto smernice].
[PN 37] Znenie týchto ustanovení bezodkladne oznámia Komisii.
Priamo v prijatých ustanoveniach alebo pri ich úradnom uverejnení uvedú členské štáty odkaz na túto smernicu.
Podrobnosti o odkazoch určia členské štáty. 2.
Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 5 Nadobudnutie účinnosti Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 6 Adresáti Táto smernica je určená členským štátom.
V...▌ Za Európsky parlament
Za Radu
predsedníčka
predseda/predsedníčka